Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projekts “Grozījumi Ministru kabineta 2020.gada 23.aprīļa noteikumos Nr.236 “Noteikumi par dīkstāves palīdzības pabalstu darba ņēmējiem un pašnodarbinātajām personām, kuras skārusi Covid-19 izplatība””** |

(dokumenta veids un nosaukums)

**Informācija par starpministriju (starpinstitūciju) sanāksmi vai elektronisko saskaņošanu:**

|  |  |
| --- | --- |
| Datums | 2020. gada 14.maijā |
|  |  |
| Saskaņošanas dalībnieki | Tieslietu ministrija, Finanšu ministrija, Kultūras ministrija un Ekonomikas ministrija |
|  |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrijas |
|  |  |
|  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**I Jautājumi, par kuriem saskaņošanā vienošanās nav panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| Nav attiecināms | | | | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | | 4 | 5 |
| **Finanšu ministrija** | | | | | |
| 1. | Skat. noteikumu projektu. | Saskaņā ar noteikumu projekta 1.punktā ietverto grozījumu paredzēts, ka turpmāk tiesības uz dīkstāves palīdzības pabalstu būs arī pašnodarbinātajai personai, kurai Valsts ieņēmumu dienests ir atteicis piešķirt dīkstāves pabalstu, jo izpildās kritēriji, kas noteikti Ministru kabineta 2020.gada 31.marta noteikumu Nr.179 "Noteikumi par dīkstāves pabalstu pašnodarbinātām personām, kuras skārusi Covid-19 izplatība" (turpmāk – Noteikumi Nr.179) 10.punktā.  Ja salīdzina noteikumu projekta 1.punktā norādītos izņēmumus, kad pašnodarbinātajai personai nav tiesības uz dīkstāves palīdzības pabalstu, ar Noteikumu Nr.179 10.punktā noteiktajiem kritērijiem dīkstāves pabalsta nepiešķiršanai, secināms, ka dīkstāves palīdzības pabalsts pašnodarbinātai personai netiks piešķirts šādos gadījumos:  ·         pašnodarbinātā persona saimniecisko darbību ir reģistrējusi pēc 2020.gada 1.marta;  Minētais izņēmuma nosacījums ir Noteikumu Nr.179 10.7.apakšpunktā ietvertais kritērijs, kuru atbalstām kā nosacījumu dīkstāves palīdzības pabalsta nepiešķiršanai;  ·         pašnodarbinātā persona vienlaikus ir guvusi ienākumus, kas nav saistīti ar saimniecisko darbību;  Secināms, ka minētie izņēmuma nosacījumi ir šādi Noteikumu Nr.179 10.punktā ietvertie kritēriji, saskaņā ar kuriem dīkstāves pabalsts netiek piešķirts:  1.      pašnodarbinātām personām, kuras vienlaikus ir nodarbinātas valsts un pašvaldību budžeta iestādēs, kā arī valsts un pašvaldību kontrolētos komersantos, izņemot pašnodarbinātās  personas, kuras veic pedagoģisko vai radošo darbu un kuru ienākumi no pedagoģiskā vai radošā darba vidēji mēnesī nepārsniedz 2020. gadā valstī noteikto minimālo mēneša darba algu (10.9.apakšpunkts);  2.      pašnodarbinātām personām, kuras vienlaikus ir nodarbinātas pie cita darba devēja pilnu darba laiku (10.10.apakšpunkts);  3.      pašnodarbinātām personām, kuras saņēmušas dīkstāves pabalstu pie krīzes skarta darba devēja (10.11.apakšpunkts).  Minētos Noteikumu Nr.179 10.9, 10.10. un 10.11.apakšpunktos ietvertos kritērijus atbalstām kā izņēmuma nosacījumus dīkstāves palīdzības pabalsta nepiešķiršanai;  ·         pašnodarbinātā persona ir saņēmusi atbalstu Valsts kultūrkapitāla fonda radošo personu atbalsta, mūža stipendiju vai radošās jaunrades programmu ietvaros;  Minētais izņēmuma nosacījums ir Noteikumu Nr.179 10.13.apakšpunktā ietvertais kritērijs, kuru atbalstām kā nosacījumu dīkstāves palīdzības pabalsta nepiešķiršanai;  ·         pašnodarbinātā persona ir saņēmusi slimības pabalstu;  Minētais izņēmuma nosacījums ir Noteikumu Nr.179 10.8.apakšpunktā ietvertais kritērijs, kuru atbalstām kā nosacījumu dīkstāves palīdzības pabalsta nepiešķiršanai;  ·         pašnodarbinātā persona nav iesniegusi Valsts ieņēmumu dienestam pamatojumu, ka dīkstāve iestājās saistībā ar Covid -19 izraisīto krīzi.  Minētais izņēmuma nosacījums ir Noteikumu Nr.179 10.6.apakšpunktā ietvertais kritērijs, kuru atbalstām kā nosacījumu dīkstāves palīdzības pabalsta nepiešķiršanai. Vienlaikus lūdzam ņemt vērā, ka saskaņā ar Noteikumu Nr.179 10.6.apakšpunktu dīkstāves pabalstu nepiešķir arī gadījumos, ja Valsts ieņēmumu dienests, izvērtējot pašnodarbinātās personas iesniegumu, konstatē, ka pašnodarbinātās personas dīkstāves iestāšanās nav saistīta ar krīzes ietekmē radītajiem apstākļiem.  Līdz ar to, tā kā noteikumu projekta 1.punktā ietvertā regulējuma redakcija ir veidota, neminot konkrētus Noteikumu Nr.179 10.punkta kritērijus, saskaņā ar kuriem Valsts ieņēmumu dienests ir atteicis piešķirt dīkstāves pabalstu un kuri ir noteikti, kā izņēmuma kritēriji dīkstāves palīdzības pabalsta nepiešķiršanai, attiecīgi lūdzam precizēt noteikumu projekta 1.punktu, lai no tā nepārprotami izrietētu, ka dīkstāves palīdzības pabalsts netiek piešķirts ne tikai gadījumos, kad  pašnodarbinātā persona nav iesniegusi Valsts ieņēmumu dienestam pamatojumu, ka dīkstāve iestājās saistībā ar Covid -19 izraisīto krīzi, bet arī gadījumos, kad Valsts ieņēmumu dienests, izvērtējot pašnodarbinātās personas iesniegumu, konstatējis, ka pašnodarbinātās personas dīkstāves iestāšanās nav saistīta ar krīzes ietekmē radītajiem apstākļiem (proti, persona ir sniegusi pamatojumu, ka dīkstāve iestājās saistībā ar Covid-19 izraisīto krīzi, bet šo pamatojumu Valsts ieņēmumu dienests nav atzinis par tādu, kas saistīta ar krīzes ietekmē radītiem apstākļiem).  Ievērojot iepriekš minētos Noteikumu Nr.179 10.punktā minētos kritērijus, kuri ir noteikti kā izņēmuma nosacījumi dīkstāves pabalsta nepiešķiršanai, secināms, ka ar noteikumu projektu tiek paredzēts, ka pašnodarbinātajai personai būs tiesības uz dīkstāves palīdzības pabalstu, ja dīkstāves pabalsts tai ir atteikts saskaņā ar šādiem Noteikumu Nr.179 10.punktā minētajiem neatbilstības kritērijiem:  ·         pašnodarbinātā persona nav iesniegusi Valsts ieņēmumu dienestā visas nodokļu deklarācijas par pēdējo 12 mēnešu periodu pirms ārkārtējās situācijas (10.1.apakšpunkts);  ·         pašnodarbinātajai personai iesnieguma iesniegšanas brīdī nodokļu parāds ir lielāks par 1 000 *euro* un nav piešķirti samaksas termiņa pagarinājumi vai nav noslēgta vienošanās par labprātīgu nodokļu samaksu, vai nav noslēgts vienošanās līgums (10.2.apakšpunkts);  ·         pašnodarbinātajai personai lēmuma pieņemšanas dienā ir aktuāls maksātnespējas process (10.3. apakšpunkts);  ·         pašnodarbinātā persona 2019. gada pēdējo divu ceturkšņu periodā valsts sociālās apdrošināšanas obligātās iemaksas deklarējusi mazāk nekā vidēji 20 *euro* apmērā mēnesī (10.4. apakšpunkts);  ·         pašnodarbinātām personām, kuras ir patentmaksas maksātāji (10.15.apakšpunkts);  ·         ja pēdējā gada laikā nodokļu revīzijas (audita) un datu atbilstības izvērtēšanas rezultātā papildus noteiktie maksājumi pašnodarbinātajam pārsniedz 1500 *euro (*10.16. apakšpunkts);  ·         ja pēdējā gada laikā nodokļu revīzijas (audita) un datu atbilstības izvērtēšanas rezultātā pašnodarbinātajam papildus noteiktie maksājumi nepārsniedz 1500 *euro*, bet iesnieguma izvērtēšanas brīdī par pārkāpumiem aprēķinātā summa nav iemaksāta valsts budžetā vai par tās iemaksas grafiku nav panākta vienošanās ar Valsts ieņēmumu dienestu (10.16.1 apakšpunkts);  ·         ja pašnodarbinātā persona iesnieguma izvērtēšanas brīdī ir sodīta par pārkāpumu, kas attiecas uz nodokļu saistībām, pārkāpumiem muitas jomā, vai par darba tiesiskās attiecības regulējošo normatīvo aktu pārkāpumu, izņemot gadījumu, ja par atsevišķu pārkāpumu ir piemērots brīdinājums vai naudas sods, kas nepārsniedz 151 *euro*, un gada laikā sodu kopsumma nepārsniedz 500 *euro (*10.17.apakšpunkts).  Anotācijā nav sniegts ne skaidrojums/pamatojums, ne Noteikumu Nr.179 10.punktā ietverto kritēriju izvērtējums, kādēļ pašnodarbinātajām personām, kurām ir atteikts dīkstāves pabalsts saskaņā ar minēto noteikumu 10.1., 10.2., 10.3., 10.4., 10.15., 10.16., 10.16.1 un 10.17.apakšpunktu būtu jāparedz tiesības saņemt dīkstāves palīdzības pabalstu, it sevišķi, ņemot vērā, ka līdzās iespējai saņemt dīkstāves palīdzības pabalstu, personai pastāv iespēja vērsties arī pašvaldībā pabalsta krīzes situācijā saņemšanai.  Finanšu ministrijas ieskatā būtu rūpīgi jāizvērtē (un jāpamato anotācijā), vai tiešām personai, kurai ir iespēja iesniegt savas kavētās deklarācijas Valsts ieņēmumu dienestam, lai tādējādi kvalificētos dīkstāves pabalstam, to kādu vien sev zināmu iemeslu dēļ neizdara, būtu jāparedz iespēja saņemt arī dīkstāves palīdzības pabalstu. Līdzīgi ir arī attiecībā uz nokavētajiem nodokļu maksājumiem. Ja pašnodarbinātā persona vien sev zināmu iemeslu dēļ nerisina savas kavētās nodokļu saistības un nevienojas ar Valsts ieņēmumu dienestu par nodokļu parādu labprātīgu samaksu, lai tādējādi kvalificētos dīkstāves pabalstam, tad attiecīgi būtu rūpīgi jāizvērtē (un jāpamato anotācijā), vai tiešām šādas tiesības būtu jāparedz arī dīkstāves palīdzības pabalsta gadījumā.  Ievērojot minēto, lūdzam Labklājības ministriju papildināt anotāciju ar Noteikumu Nr.179 10.1., 10.2., 10.3., 10.04., 10.15., 10.16., 10.16.1 un 10.17.apakšpunktā minēto kritēriju izsmeļošu izvērtējumu, pamatojoties uz kuru tā ir atzinusi, ka minētie kritēriji nav uzskatāmi par būtiskiem un nepieciešamiem, lai liegtu pašnodarbinātai personai tiesības uz dīkstāves palīdzības pabalsta saņemšanu, neskatoties uz to, ka tie par būtiskiem un nozīmīgiem ir atzīti, lai liegtu tās tiesības uz dīkstāves pabalsta saņemšanu.  Savukārt, tas ka anotācijā ir vērsta uzmanība, ka no Ministru kabineta 2020.gada 23.aprīļa noteikumu Nr.236 "Noteikumi par dīkstāves palīdzības pabalstu darba ņēmējiem un pašnodarbinātajām personām, kuras skārusi Covid-19 izplatība” 3.1.apakšpunkta izriet, ka dīkstāves palīdzības pabalstu izmaksā darba ņēmējam, ja Valsts ieņēmumu dienests ir atteicis dīkstāves pabalstu darba devējam, saistībā ar kritēriju, kas neizpildās darba devēja vainas dēļ, nevis gadījumos, kad neizpildās kritērijs par darba ņēmēju, un tādējādi līdzīgi nosacījumi būtu nosakāmi arī gadījumos, kad pašnodarbinātajai personai ir atteikts dīkstāves pabalsts saistībā ar darījumiem no saimnieciskās darbības, nevis visos gadījumos, kas minēti Noteikumu Nr. 179 10.punktā, lūdzam ņemt vērā, ka pašnodarbinātā persona neatrodas vienādos un salīdzināmos apstākļos ar krīzes skartā darba devēja darba ņēmēju.  Ja darba ņēmējs nevar ietekmēt darba devēja nodokļu disciplīnu un normatīvajos aktos noteikto pienākumu pienācīgu izpildi, tad attiecībā uz pašnodarbināto personu, Finanšu ministrijas ieskatā, ir jāvelk paralēles ar krīzes skarto darba devēju. Jo normatīvajos aktos noteiktie pienākumi gan uz darba devēju, gan uz pašnodarbināto personu ir tieši attiecināmi, nevis par to izpildi ir atbildīgs kāds cits subjekts, kuru rīcību nevar ietekmēt, kā tas ir darba ņēmēja gadījumā. | | Iebildums ņemts vērā. Noteikumu projekts un anotācija precizēti. | Skat. noteikumu projektu un anotāciju. |
| Atbildīgā amatpersona | | | A.Dreimane | |
|  | | | (paraksts) | |

Dreimane 67021562

Labklājības ministrijas

Sociālās apdrošināšanas departamenta

direktora vietniece

[Airina.Dreimane@lm.gov.lv](mailto:Airina.Dreimane@lm.gov.lv)